CELEX: 32009R1151
Language: hu
Date: 2009-11-27 00:00:00
Title: A Bizottság 1151/2009/EK rendelete ( 2009. november 27. ) az Ukrajnából származó vagy onnan szállított napraforgóolaj importjára az ásványi olajjal való szennyezettség kockázata miatt elrendelt különleges feltételek megállapításáról, valamint a 2008/433/EK határozat hatályon kívül helyezéséről (EGT-vonatkozású szöveg)

28.11.2009   
            
            
               HU
            
            
               Az Európai Unió Hivatalos Lapja
            
            
               L 313/36
            
         
      A BIZOTTSÁG 1151/2009/EK RENDELETE
   
   (2009. november 27.)
   az Ukrajnából származó vagy onnan szállított napraforgóolaj importjára az ásványi olajjal való szennyezettség kockázata miatt elrendelt különleges feltételek megállapításáról, valamint a 2008/433/EK határozat hatályon kívül helyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdése b) pontjának ii. alpontjára,
   mivel:
   
               (1)
            
            
               Az Ukrajnából származó vagy onnan szállított napraforgóolaj importjának az ásványi olajjal való szennyezettség kockázata miatt elrendelt különleges feltételek megállapításáról szóló, 2008. június 10-i 2008/433/EK bizottsági határozatot (2) a közegészség védelme érdekében fogadták el, azt követően, hogy a 2008 áprilisában folytatott mérések eredményei szerint az Ukrajnából származó napraforgóolaj ásványiparaffin-tartalma túl magas volt.
            
         
               (2)
            
            
               Az ukrán hatóságok tájékoztatták a Bizottság szolgálatait, hogy olyan megfelelő ellenőrzési rendszert állítottak fel, amely biztosítja, hogy a Közösség területére irányuló napraforgóolaj-szállítmányok igazolást kapnak arról, hogy nem tartalmaznak olyan mértékben ásványi olajat, ami emberi fogyasztásra alkalmatlanná tenné a napraforgóolajat.
            
         
               (3)
            
            
               Ezen ellenőrzési és tanúsító rendszert a Bizottság szolgálatai és a tagállamok felmérték, valamint megvitatták az Élelmiszerlánc- és Állategészségügyi Állandó Bizottság 2008. június 20-i ülésén. Arra a következtetésre jutottak, hogy ez az ellenőrzési és tanúsító rendszer elfogadható.
            
         
               (4)
            
            
               Az Európai Bizottság Élelmiszerügyi és Állategészségügyi Hivatala 2008. szeptember 16. és 24. között ellenőrző látogatást végzett Ukrajnában, hogy felmérje a Közösség területére irányuló napraforgóolaj-szállítmányok ásványi olaj általi szennyeződésének megakadályozására létrehozott ellenőrzési rendszereket (3). Az ellenőrzést végző csoport arra a következtetésre jutott, hogy az ukrán hatóságok bevezettek egy új hatósági ellenőrzési rendszert annak megakadályozására, hogy a Közösség területére irányuló napraforgóolaj ásványi olajat tartalmazzon; a csoport továbbá megállapította, hogy a rendszer elengedő biztosítékot nyújt a fenti cél eléréséhez. Ezek a vizsgálati eredmények azonban rávilágítottak arra, hogy hatósági mintavétel és későbbi nyomon követés hiányában az ukrán hatóságok által folytatott vizsgálat nem tárta fel a szennyezés forrását.
            
         
               (5)
            
            
               A veszély méretét tekintve, valamint a 2008/433/EK határozat 1. cikkének (4) bekezdésével összhangban, a tagállamok az Ukrajnából származó összes napraforgóolaj-szállítmányt felülvizsgálták, ellenőrizve, hogy ezen szállítmányok ásványiolaj-tartalma nem elfogadhatatlan mértékű-e, továbbá hogy az előírt tanúsítványban feltüntetett információk megfelelnek-e az igazságnak. Ezen felülvizsgálatok eredményei alátámasztották az ukrán hatóságok által bevezetett ellenőrzési és tanúsító rendszer hitelességét és megbízhatóságát. Az elemzési eredmények alátámasztották a tanúsítványban feltüntetett ásványiolaj-tartalom pontosságát.
            
         
               (6)
            
            
               Indokolt rendelkezni arról, hogy a napraforgóolaj-szállítmányok ásványolajtartalmának ellenőrzése céljából végzett mintavételt az élelmiszerek ólom-, kadmium-, higany-, szervetlen vegyületben lévő ón-, 3-MCPD- és benzo(a)pirén-tartalmának hatósági ellenőrzése céljából végzett mintavétel és vizsgálat módszereinek megállapításáról szóló, 2007. március 28-i 333/2007/EK bizottsági rendelettel (4), valamint az állati és növényi zsírok és olajok ellenőrzése céljából végzett mintavételről szóló ISO 5555:2003 nemzetközi szabvánnyal összhangban kell elvégezni.
            
         
               (7)
            
            
               Indokolt tehát felülvizsgálni a jelenlegi intézkedéseket. Tekintve, hogy a módosítások jelentősek, a rendelkezések teljes egészében és közvetlenül alkalmazandók; a 2008/433/EK határozat helyébe ez a rendelet lép, amelyet a tagállamok által végzett ellenőrzések alapján egy későbbi időpontban felül lehet vizsgálni.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Hatály
   Ezt a rendeletet az Ukrajnából származó vagy onnan exportált, a 1512 11 91 KN-kód vagy 1512199010 TARIC-kód alá besorolt nyers és finomított napraforgómagolajra (a továbbiakban: napraforgóolaj) kell alkalmazni.
   2. cikk
   Fogalommeghatározások
   E rendelet alkalmazásában „ásványi paraffin” alatt olyan, a C10–C56 tartományban előforduló, külső forrásból származó – kivéve a C27, C29 és C31 alkánokat – telített szénhidrogéneket értünk, amelyek a napraforgóolaj vonatkozásában endogén eredetűnek tekintendőek.
   3. cikk
   Tanúsítás és előzetes értesítés
   (1)   A Közösség területére behozott napraforgóolaj legfeljebb 50 mg/kg ásványi paraffint tartalmazhat.
   (2)   A behozatalra bejelentett napraforgóolaj valamennyi szállítmányához csatolják a mellékletben meghatározott tanúsítványt, amely tanúsítja, hogy a termék nem tartalmaz több mint 50 mg/kg ásványi paraffint; valamint az EN ISO/IEC 17025 szabványnak megfelelően a napraforgóolaj ásványiolaj-tartalmának elemzésére akkreditált laboratórium által kibocsátott vegyelemzési jelentést, amelyben feltüntetik az ásványi olaj jelenlétének kimutatására történt mintavétel és elemzés eredményeit, a vegyelemzési eredmény mérési bizonytalanságát, továbbá az analitikai módszer méréshatárát (LOD) és mennyiségi meghatározási határát (LOQ).
   (3)   A tanúsítványt és a hozzá csatolt vegyelemzési jelentést az ukrán Egészségügyi Minisztérium felhatalmazottja írja alá.
   (4)   A behozatalra bejelentett napraforgóolaj valamennyi szállítmánya egy kód alapján azonosítható, amelyet feltüntetnek az egészségügyi tanúsítványon, a mintavétel és az elemzés eredményeit tartalmazó vegyelemzési jelentésen, valamint a szállítmányt kísérő kereskedelmi dokumentumokon.
   (5)   A (2) bekezdésben említett elemzést a 333/2007/EK rendelet rendelkezéseivel, valamint az ISO 5555:2003 nemzetközi szabvánnyal összhangban vett mintán kell elvégezni.
   (6)   A takarmány- és élelmiszeripari vállalkozók vagy képviselőik a szállítmány fizikai megérkezését megelőzően legalább egy munkanappal előzetes értesítést küldenek a szállítmány beléptetési helyre történő fizikai megérkezésének várható napjáról és időpontjáról.
   4. cikk
   Hatósági ellenőrzés
   (1)   A tagállamok illetékes hatóságai ellenőrzik, hogy a 3. cikk (2) bekezdésében előírt tanúsítványt és vegyelemzési jelentést mellékelték-e a behozatalra bejelentett napraforgóolaj valamennyi szállítmányához.
   A tagállamok ásványi paraffin jelenlétének kimutatására végzett mintavételt és elemzést végeznek bizonyos véletlenszerűen kiválasztott, közösségi behozatalra bejelentett napraforgóolaj-szállítmányokon annak biztosításának érdekében, hogy a szállítmány nem tartalmaz több mint 50 mg/kg ásványi paraffint.
   A tagállamok az élelmiszerekre és takarmányokra vonatkozó sürgősségi riasztórendszeren keresztül tájékoztatják a Bizottságot valamennyi olyan szállítmányról, amelyről bebizonyosodott, hogy ásványiparaffin-tartalmuk – a mérési bizonytalanságot is figyelembe véve – meghaladja a 50 mg/kg értéket.
   (2)   Minden, a Közösségen belüli szabad forgalomba bocsátásra való engedélyezést megelőző hatósági ellenőrzést 15 napon belül el kell végezni attól a pillanattól számítva, hogy a szállítmányt behozatalra bejelentették és mintavételi célra fizikailag elérhető.
   5. cikk
   A szállítmány részekre bontása
   A szállítmányok addig nem bonthatók meg, míg az illetékes hatóság a 4. cikkben meghatározott hatósági ellenőrzést le nem folytatta.
   Amennyiben az ellenőrzést követően a szállítmányt megbontják, a 3. cikk (2) bekezdésében meghatározott hivatalos dokumentumok hitelesített másolatát csatolják a szállítmány minden egyes részéhez, amíg az szabad forgalomba bocsátásra nem kerül; a hitelesítést azon tagállam illetékes hatósága végzi, ahol a szállítmányt megbontották.
   6. cikk
   A megfelelés hiánya miatt foganatosított intézkedések
   A nem megfelelő napraforgóolaj-szállítmányok tekintetében az intézkedéseket a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendelet (5) 19. cikkével összhangban hozzák meg.
   7. cikk
   Költségek
   Minden, a hatósági ellenőrzésből fakadó költséget, beleértve a mintavételt, elemzést, tárolást és a megfelelés hiánya következtében hozott intézkedéseket, a takarmány- és élelmiszeripari vállalkozó visel.
   8. cikk
   Hatályon kívül helyezés
   A 2008/433/EK határozat hatályát veszti.
   A hatályon kívül helyezett határozatra tett utalásokat az e rendeletre tett utalásokként kell értelmezni.
   9. cikk
   Átmeneti intézkedések
   A 3. cikk (2) bekezdésétől eltérve a tagállamok engedélyezhetik az Ukrajnából származó vagy onnan szállított, az ország területét 2010. január 1-jéig elhagyó napraforgóolaj-szállítmányok importját, ha a szállítmányt a 2008/433/EK határozat 1. cikkében meghatározott tanúsítvány kíséri.
   10. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Rendelkezéseit 2010. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. november 27-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 31., 2002.2.1., 1. o.
   
      (2)  HL L 151., 2008.6.11., 55. o.
   
      (3)  http://ec.europa.eu/food/fvo/rep_details_en.cfm?rep_id=2080
   
      (4)  HL L 88., 2007.3.29., 29. o.
   
      (5)  HL L 165., 2004.4.30., 1. o.
   
      MELLÉKLET